UV-kampus gesluit ná geweld by rugbywedstryd | Maroela Media
Die universiteit het Maandagaand in 'n verklaring gesê die veiligheid van personeel en studente is die bestuur se eerste prioriteit en daarom sal alle akademiese en administratiewe aktiwiteite vir die volgende twee dae afgestel wees.
Maroela Media het vroeër berig dat 'n reusegroep betogers tydens 'n wedstryd op die veld gehardloop het waar die Shimlas-rugbyspan teen die Madibaz van die Nelson Mandela Metropolitaanse Universiteit (NMMU) gespeel het. 'n Geveg het tussen die spelers en betogers uitgebreek en talle omstanders het ook op die veld gehardloop.
Die universiteit het laat die aand in 'n verklaring gesê dat lede van die UV se veiligheidsdienste die vrede probeer bewaar het, maar dat hulle verreweg in die minderheid was. "Die betogers is deur toeskouers van die veld af gejaag en aangerand. Beseerdes moes deur mediese personeel behandel word. Dit is in hierdie stadium duidelik dat die betogende groep én die omstanders nie-studente by hul groepe ingesluit het," het die universiteit gesê.
"Die senior leiers van die UV veroordeel die geweld teen die betogers ten sterkste; niemand het die reg om die gereg in eie hande te neem nie. 'n Dringende ondersoek is van stapel gestuur deur beeldmateriaal van die voorval te gebruik en geen steen sal onaangeroer gelaat word om diegene wat gewelddadig opgetree het te eien nie, of hulle nou studente is of nie."
Ag tog. Die betogers het dan handgemeen geraak met die spelers op die veld. Wat soek die betogers op die rybyveld gedurende n wedstryd. Moes die toeskouers toe kyk hoe n vriend of familie lid onskuldig aangerand word.
Stem saam met vorige skrywer ….Jy is die stout kind en as jy dan pak kry dan is die een wat die pak gee die vark in die verhaal. Fooitog areme betogers.
Blyk dat die ontwrigtende betogers se optrede kondoneer word deur UV bestuur en dat die spelers en toeskouers se regte om n rugby wedstryd in ontspanne atmosfeer te geniet nie ter sake is nie. So betogers se regte is absoluut en hulle mag reg in eie hande neem. N besondere vreemde siening van reg en geregtigheid deur UV bestuur.
Wel die nuus wat tans breek is die aanvalle op wit studente gisteraand op die UV koshuise. En die politieke partye is stil…. almalmoet die berigte stuur na vriende en familie oorsee om verder te versprei. Die aanslag op blankes in die land is besig om n nuwe baadjie tekry en die wereld moet hulle stem dik mask alhoewel n nens weet hulle sal niks doen
Die senior leiers veroordeel die geweld teen betogers…..
Hoe belaglik wil die spul wees??
Toeskouers het vreedsaam na n wedstryd gaan kyk. Wie gee die spul die reg om die wedstryd te ontwrig?? Genoeg is genoeg.